**Izziņa par atzinumos sniegtajiem iebildumiem**

Ministru kabineta rīkojuma projekts

**„Par valsts nekustamā īpašuma Dzintaru prospektā 49, Jūrmalā, pārdošanu” (VSS-290)**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 08.05.2019. |
|  |  |
| Saskaņošanas dalībnieki: | Tieslietu ministrija un Vides aizsardzības un reģionālās attīstības ministrija. |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 02.05.2019. atzinums Nr.1-9.1/425 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|   Nr. p.k. |  Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)  | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu |  Projekta attiecīgā punkta (panta) galīgā redakcija  |
| 1 | 2 | 3 | 4 | 5 |
|  | *Rīkojuma projekta anotācija* | **Tieslietu ministrijas iebildums par projektu** |  | *Precizētā rīkojuma projekta anotācijas I sadaļas 2. punktā ietvertā informācija* |
| 1. |  | Rīkojuma projekta anotācijā I. sadaļas 2. punktā norādīts, ka nekustamais īpašums Dzintaru prospektā 49, Jūrmalā, atrodas valsts nozīmes pilsētbūvniecības pieminekļa teritorijā un valsts būve ar kadastra apzīmējumu 1300 008 1402 001 ir valsts nozīmes arhitektūras piemineklis (Nr.5452), VNĪ ar 21.03.2019. vēstuli Nr.3/1-6/2764 ir informējusi Nacionālā kultūras mantojuma pārvaldi par nodomu atsavināt nekustamo īpašumu Dzintaru prospektā 49, Jūrmalā.Tieslietu ministrija norāda, ka no Nacionālās kultūras mantojuma pārvaldes 2019.gada 3.aprīļa vēstules Nr.10-01/1653 nav skaidri saprotams, vai nekustamais īpašums Dzintaru prospektā 49, Jūrmalā ir iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis, kā arī to, vai Nacionālās kultūras mantojuma pārvaldei ir iebildumi par nekustamā īpašuma atsavināšanu.Vienlaikus norādām, ka likuma “Par kultūras pieminekļu aizsardzību” 9. pants nosaka, ka zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā zemes likumdošanas aktos noteiktajā kārtībā tikai tad, ja nākamais lietotājs vai īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu.**Ņemot vērā minēto, no rīkojuma projekta nav saprotams, vai nākamais īpašnieks tiks informēts par norādījumiem par attiecīgā kultūras pieminekļa izmantošanu un saglabāšanu. Lūdzam attiecīgi papildināt anotāciju, ja nepieciešams.**  | **Ņemts vērā.**Saskaņā ar Nacionālās kultūras mantojuma pārvaldes (turpmāk - Pārvalde) 2019.gada 3.aprīļa vēstulē Nr.10-01/1653 sniegto informāciju ir secināms, ka valsts būve ar kadastra apzīmējumu 1300 008 1402 001 ir valsts nozīmes arhitektūras piemineklis (Nr.5452). Savukārt zeme vienība Jūrmalā, Dzintaru prospektā 49 ar kadastra apzīmējumu 1300 008 1402 visā tās platībā, kā arī visa uz zemes vienības esošā apbūve atrodas valsts nozīmes pilsētbūvniecības pieminekļa “Dubultu- Majoru-Dzintaru-Bulduru-Lielupes vasarnīcu rajoni” ar valsts aizsardzības Nr. 6083 teritorijā.Iepriekš minētie nekustamie īpašumi ir iekļauti valsts aizsargājamo kultūras pieminekļu sarakstā pamatojoties uz Kultūras ministrijas 1998.gada 29.oktobra rīkojumu Nr.128 “Par valsts aizsargājamo kultūras pieminekļu sarakstu”, par ko var pārliecināties arī Nacionālās kultūras mantojuma pārvaldes tīmekļvietnē : <https://is.mantojums.lv/5452>Pārvalde vēstulē norāda, ka saskaņā ar likuma “Par kultūras pieminekļu aizsardzību” 8. panta trešo daļu kultūras pieminekļu atsavināšana var notikt, ja par nodomu to atsavināt īpašnieks ir paziņojis Pārvaldei. Atbilstoši minētā likuma 9. pantam zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā tikai tad, ja nākamais lietotājs iepazīstināts ar norādījumiem par attiecīgā kultūras pieminekļa izmantošanu un saglabāšanu. Lai izpildītu minēto prasību nekustamā īpašuma īpašniekam ir pienākums vienoties ar Pārvaldes attiecīgās reģionālās nodaļas inspektoru par kultūras pieminekļa apsekošanas laiku, lai jaunajiem īpašniekiem tiktu izsniegti norādījumi par kultūras pieminekļa izmantošanu un saglabāšanu. Lai nodrošinātu minēto likuma prasību izpildi, Pārvalde VNĪ iesniegumu ir nodevusi Pārvaldes Rīgas reģionālajai nodaļai.Ievērojot iepriekš minēto, Pārvalde nav iebildusi nekustamā īpašuma atsavināšanai un vēstulē noradījusi veicamās darbības. Pēc norādījumu saņemšanas, tie tiks pievienoti nekustamā īpašuma Dzintaru prospektā 49, Jūrmalā, atsavināšanas paziņojumam, tādejādi nodrošinot, ka nākamie iespējamie valsts nekustamo īpašumu īpašnieki tiek iepazīstināti ar norādījumiem par kultūras pieminekļu aizsardzības prasībām. | Anotācija ir papildināta ar šādu informāciju:VNĪ ir saņēmusi Nacionālās kultūras mantojuma pārvaldes (turpmāk – Pārvalde) 03.04.2019. vēstuli Nr.10-01/1653 “Par nekustamā īpašuma Jūrmalā, Dzintaru prospektā 49, atsavināšanai”. Vēstulē Pārvalde informē, ka zemes vienība Jūrmalā, Dzintaru prospektā 49 ar kadastra apzīmējumu 1300 008 1402 visā tās platībā, kā arī visa uz zemes vienības esošā apbūve (saskaņā ar Nekustamā īpašuma valsts kadastra informācijas sistēmas datiem uz zemes vienības atrodas 12 būves) atrodas valsts nozīmes pilsētbūvniecības pieminekļa “Dubultu- Majoru-Dzintaru-Bulduru-Lielupes vasarnīcu rajoni” ar valsts aizsardzības Nr. 6083 teritorijā.Ēka Jūrmalā, Dzintaru prospektā 49 ar kadastra apzīmējumu 1300 008 1402 001 iekļauta Valsts aizsargājamo kultūras pieminekļu sarakstā kā valsts nozīmes arhitektūras piemineklis “Dzīvojamā ēka”, valsts aizsardzības Nr. 5452.Kultūras pieminekļa (vai pieminekļa daļas, vai pieminekļa teritorijā/aizsardzības zonā esoša objekta) īpašniekam (valdītājam) ir saistošs likums „Par kultūras pieminekļu aizsardzību”, Ministru kabineta 2003. gada 26. augusta noteikumi Nr. 474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”, kā arī Ministru kabineta 2011. gada 5. jūlija noteikumi Nr. 534 „Noteikumi par valsts nozīmes kultūras pieminekļu pirmpirkuma tiesību izmantošanas kārtību un termiņiem”.Pārvalde vēstulē norāda, ka saskaņā ar likuma “Par kultūras pieminekļu aizsardzību” 8. panta trešo daļu kultūras pieminekļu atsavināšana var notikt, ja par nodomu to atsavināt īpašnieks ir paziņojis Pārvaldei. Atbilstoši minētā likuma 9. pantam zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā tikai tad, ja nākamais lietotājs iepazīstināts ar norādījumiem par attiecīgā kultūras pieminekļa izmantošanu un saglabāšanu. Lai izpildītu minēto prasību nekustamā īpašuma īpašniekam ir pienākums vienoties ar Pārvaldes attiecīgās reģionālās nodaļas inspektoru par kultūras pieminekļa apsekošanas laiku, lai jaunajiem īpašniekiem tiktu izsniegti norādījumi par kultūras pieminekļa izmantošanu un saglabāšanu. Lai nodrošinātu minēto likuma prasību izpildi, Pārvalde VNĪ iesniegumu ir nodevusi Pārvaldes Rīgas reģionālajai nodaļai.Pēc norādījumu saņemšanas, tie tiks pievienoti nekustamā īpašuma Dzintaru prospektā 49, Jūrmalā, atsavināšanas paziņojumam, tādejādi nodrošinot, ka nākamie iespējamie valsts nekustamo īpašumu īpašnieki tiek iepazīstināti ar norādījumiem par kultūras pieminekļu aizsardzības prasībām. |
|  |  | Lūdzam rīkojuma projekta I sadaļas 2. punktā, kur tiek minēts, ka nekustamais īpašums Dzintaru prospektā 49, Jūrmalā, atrodas valsts nozīmes pilsētbūvniecības pieminekļa teritorijā un valsts būve ar kadastra apzīmējumu 1300 0058 1402 001, precizēt norādīto kadastra apzīmējumu. | **Ņemts vērā** | *Precizētā anotācija:*- būve ar kadastra apzīmējumu 1300 008 1402 001 ir valsts nozīmes saimnieciski izmantojamais arhitektūras piemineklis (Nr.5452); |

Atbildīgā amatpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

V.Bružas, 67024927

vita.bruzas@vni.lv